VAK HUOLTOPALVELUT OY LEHDISTÖTIEDOTE 28.11.2019 **VAK Huoltopalvelut Lumikon sopimushuoltopisteeksi**

Lumikko Technologies Oy on laajentanut yhteistyötä VAK Huoltopalvelut Oy:n kanssa. VAK Huoltopalvelut Oy on hyväksytty Lumikon sopimushuoltopisteeksi, jolloin myös Lumikon takuu- ja huoltosopimustyöt voidaan suorittaa VAK Huoltopalvelut Oy:n toimesta.

- Strategiassamme on laajentaa kylmätyötä, joten sopimus Lumikon kanssa on merkittävä välietappi. Tästä on hyvä jatkaa eteenpäin, iloitsee VAK Huoltopalvelut Oy:n toimitusjohtaja Juha-Matti Ruuskanen.

VAK Huoltopalvelut Oy:llä on sopimus myös Mitsubishin kanssa. Lumikko ja Mitsubishi ovat korkeasta laadustaan tunnettuja liikkuvan kaluston ilmastointi- ja jäähdytysratkaisujen suunnitteluun ja valmistamiseen keskittyneitä yrityksiä.

**Lisätietoja**
Toimitusjohtaja Juha-Matti Ruuskanen, VAK Huoltopalvelut Oy, p. 0500 822 154, juha-matti.ruuskanen@vak.fi

*VAK:lla on ainoana raskaan kuljetuskaluston valmistajana Suomessa oma maan kattava huoltopalveluverkosto, joka koostuu kahdeksalla eri paikkakunnalla sijaitsevista huoltopalvelupisteistä. Huoltokorjaamot palvelevat kaikkia asiakkaita kuljetuskaluston valmistajasta riippumatta. VAK Oy:n tytäryhtiön, VAK Huoltopalvelut Oy:n palveluksessa on kaikkiaan noin 170 henkilöä ja vuoden 2018 liikevaihto oli noin 19 miljoonaa euroa. VAK:lla on huoltopalvelupiste myös Ruotsin Västeråsissa.*